Тырныауз и вольфрам, молибден къыщIэхыпIэр зэтегъэувэжынымрэ рудам елэжьынымкIэ проектыр ягъэзащIэу хуежьащ
Иджыблагъэ къызэрагъэпэщащ «Iуащхьэмахуэ руда къыщыщIах и къурш комбинат» жэуап зэхэгъэщхьэхукIа зыхь зэгухьэныгъэр.
ЩIэуэ къызэрагъэпэща IуэхущIапIэм псом япэу зэфIигъэкIын хуей лэжьыгъэхэм ящыщщ проект-сметэ документацэ гъэхьэзырыныр, комбинатым и инженер инфраструктурэр зэтегъэувэныр, абы псырэ газкIэ къызэгъэпэщыныр, псэупIэ, IуэхущIапIэ унэхэр ухуэныр хэту.
Нэхъ япэкIэ къызэратамкIэ, яубзыхуа регламентым тету ЩIым щIэлъ хъугъуэфIыгъуэхэр къэгъэсэбэпынымкIэ федеральнэ агентствэм къызэригъэпэщащ Тырныауз и руда къыщIэхыпIэр къагъэсэбэпыну хуит зэращI лицензэ къеIыхынымкIэ сату зэпеуэ.
Зэпеуэм кърикIуахэр дызэрыт илъэсым и мэлыжьыхь мазэм къапщытэжыну я мурадщ.
ЯРОСЛАВСКАЯ Маринэ.
